इलाज की कमी के कारण बांग्लादेश की पूर्व प्रधानमंत्री शेख हसीना बहरी हो सकती हैं। यह बात हसीना का इलाज कर रहे डॉक्टरों ने कही। उन्होंने कहा कि अगर हसीना को इलाज के लिए बाहर जाने नहीं दिया गया तो वह बहरी हो जाएगी। अवामी लीग की अध्यक्ष 60 वर्षीय हसीना 2004 में हुए ग्रेनेड हमले में घायल हो गई थीं। उसी दौरान उनके कान में अंदरुनी चोट लगी थी। विशेषज्ञ डॉक्टर प्राण गोपाल ने कहा कि हसीना अपने बांएं कान से पूरी तरह से बहरी हो गई हैं और अपने दाएं कान से बहुत कम सुन पातीं हैं। अगर जल्द से जल्द उन्हें इलाज के लिए बाहर नहीं भेजा जाता तो वह पूरी तरह से बहरी हो जाएंगी। डॉक्टर ने कहा कि अभी वह दूसरों की बातें उनके होठों को पढ़कर समझ पातीं हैं। डॉक्टर ने उनसे मुलाकात अदालत परिसर में ही की। उसने कहा कि वह पीली हो गई हैं। उल्लेखनीय है कि उनपर भ्रष्टाचार के कई मुकदमें चल रहे हैं।